अरुण चिरानियां दुकान के बाहर नौ बजे ही बैठकर आसपास के लोगों के साथ चुनावी रुख, पुलिस की सख्ती का जायजा ले रहे थे। 85 साल के बुजुर्ग ज्योतिषी अयोध्या बाबा से जीत की गुणा गणित बैठाते हुए ग्रहगोचर से परिणाम जानने में लगे रहे। वहीं गोलाबाजार में चार बजे सायं सुनील छापड़िया भी अपने साथियाें के साथ बैठे चुनावी रुख पर चर्चा करते दिखे। दवा व्यवसायी शिवाजी गुप्त और उनके पड़ोसी ने दवा लेन वालों को इमर्जेंसी सेवा दी तो वहीं उनके साथ चार-पांच लोग बैठ कर चुनावी रुख भांपने में लगे रहे। हंसी मजाक के दौर के बीच आते जाते प्रत्याशियों को जीतने का बक अप भी मिलता रहा। भारत पुस्तक भंडार से लक्ष्मीनारायण मंदिर के सामने तक प्रत्याशियों के समर्थक पर्ची बांटने के साथ हर आने जाने वालों को नमस्ते करते देखे गए। यही हाल हर बूथों से कुछ दूरी पर घूमते समर्थकाें के साथ वेाट डाल क र लौटने वाले युवा भी शामिल होकर रंग लेते रहे। नौकरी पेशा टहल घूम कर जायजा लेने के बाद घरों में आराम फ रमाते रहे।